अशोक चौधरी

डॉ. अशोक चौधरी एक भारतीय राजनीतिज्ञ तथा वर्तमान बिहार सरकार में भवन निर्माण विभाग के कैबिनेट मंत्री हैं। वे बिहार सरकार में शिक्षा, कारा, विज्ञान एवं प्रावैधिकी, सामाजिक न्याय, अल्पसंख्यक कल्याण के साथ ही आईटी विभाग के मंत्री भी रह चुके हैं। डॉ. चौधरी बिहार विधान परिषद् के सदस्य हैं। वे जनता दल (यूनाइटेड) के राजनेता और वर्तमान में पार्टी के बिहार इकाई के कार्यकारी प्रदेश अध्यक्ष भी हैं।

व्यक्तिगत जीवन
डॉ. अशोक चौधरी बिहार के कद्दावर नेता रहें पूर्व मंत्री महावीर चौधरी के पुत्र हैं।

राजनीतिक जीवन
डॉ. अशोक चौधरी ने जदयू में आने से पूर्व अपनी राजनीति की शुरुआत भारतीय राष्ट्रीय कांग्रेस से की थी। वे साल 2000 में पहली बार बिहार के बरबीघा विधानसभा क्षेत्र से विधायक बने और इसके साथ ही उन्हें तत्कालीन राबड़ी मंत्रिमंडल में कारा राज्य मंत्री बनाया गया था। बाद में अशोक चौधरी को 2013 में बिहार प्रदेश कांग्रेस कमिटी का अध्यक्ष भी बनाया गया था। उन्होंने 2018 में भारतीय राष्ट्रीय कांग्रेस छोड़कर जनता दल (यूनाइटेड) का दामन थाम लिया था।

सन्दर्भ

जीवित लोग